34 साल पहले TCS से अपने करियर की शुरुआत की थी, राजेश गोपीनाथन की ली जगह
के कृतिवासन ने आज से टाटा कंसल्टेंसी सर्विसेज (TCS) के CEO का पद संभाल लिया है। राजेश गोपीनाथन के इस्तीफा देने के बाद TCS ने 16 मार्च को कृतिवासन CEO-डेजिगनेट कर दिया था। कृतिवासन ने 34 साल पहले TCS से ही अपने करियर की शुरुआतTCS welcomes new CEO and MD – K Krithivasan
के कृतिवासन ने आज से टाटा कंसल्टेंसी सर्विसेज (TCS) के CEO का पद संभाल लिया है। राजेश गोपीनाथन के इस्तीफा देने के बाद TCS ने 16 मार्च को कृतिवासन CEO-डेजिगनेट कर दिया था। कृतिवासन ने 34 साल पहले TCS से ही अपने करियर की शुरुआत की थी।
कृतिवासन CEO पद संभालने से पहले प्रेसिडेंट और ग्लोबल हेड के तौर पर कंपनी के बैंकिंग, फाइनेंशियल सर्विसेज और इंश्योरेंस को संभालते थे। वहीं टीसीएस के इतिहास में फकीर चंद कोहली, सुब्रमण्यन रामादोरई और नटराजन चंद्रशेखरन भी कंपनी के CEO रह चुके हैं।
गोपीनाथन सितंबर 2023 तक कंपनी के साथ बने रहेंगे 
गोपीनाथन ने जब पद छोड़ने का ऐलान किया था और कृतिवासन को CEO नियुक्त किया गया था तब TCS ने बताया था कि 'गोपीनाथन अपने सक्सेसर को सपोर्ट और ट्रांजिशन प्रोवाइड करने के लिए सितंबर तक कंपनी के साथ बने रहेंगे। 16 मार्च से डेजिग्नेट CEO के. कृतिवासन ट्रांजिशन फेज से गुजरेंगे और उन्हें अगले वित्त वर्ष में CEO के रूप में नियुक्त किया जाएगा।
गोपीनाथन ने TCS में 22 साल काम किया 
गोपीनाथन ने 22 साल काम करने के बाद कंपनी को अलविदा कहा है। उन्होंने 6 साल तक कंपनी के MD और CEO का पद संभाला है। अपने इस्तीफे पर गोपीनाथन ने कहा था, 'TCS में अपने 22 साल के लंबे करियर को मैंने एंजॉय किया। मेरे लिए कंपनी के चेयरमैन N. चंद्रशेखरन के साथ काम करना सुखद था, जिन्होंने पूरे टेन्योर के दौरान मुझे मेंटर किया।'
कृतिवासन को लेकर उन्होंने कहा था, 'पिछले दो दशकों में कृतिवासन के साथ काम करने के बाद मुझे भरोसा है कि वे टीम का नेतृत्व करने के लिए तैयार हैं। वे TCS को और अधिक ऊंचाइयों पर ले जाएंगे। मैं कृतिवासन के साथ मिलकर काम करूंगा ताकि उन्हें सभी सहायता मिल सके।'
